मिजोरम भारत के पूर्वोत्तर क्षेत्र में स्थित एक राज्य है, जिसकी सीमाएं म्यांमार और बांग्लादेश के साथ लगती हैं. यह राज्य अपनी प्राकृतिक सुंदरता, सांस्कृतिक धरोहर और समृद्ध जनजातीय संस्कृति के लिए प्रसिद्ध है. मिजोरम का नाम "मिजो" जनजाति से लिया गया है, जिसका मतलब है "पहाड़ों के लोग".   मिजोरम की कुल जनसंख्या लगभग 12 लाख है, जिसमें मुसलमानों की संख्या केवल 1.35% है, यानी लगभग 16,000. यहां की आबादी में मुख्य रूप से मिजो जनजातियां शामिल हैं, जो ईसाई धर्म का पालन करती हैं. इसके कारण यहां अन्य धर्मों के लोगों की संख्या कम हैं मिजोरम के आइजॉल, लुंगलेई, और चंफाई जैसे बड़े शहरों में कुछ मुसलमान बसे हुए हैं, जो मुख्यतः व्यापारी और शिक्षक हैंं आइजॉल में कुछ मस्जिदें हैं, जहां मुसलमान अपनी धार्मिक गतिविधियों को संचालित करते हैंं. मिजोरम पहले असम राज्य का एक हिस्सा था. 1972 में इसे केंद्र शासित प्रदेश का दर्जा दिया गया था, और 20 फरवरी 1987 को इसे एक पूर्ण राज्य के रूप में स्थापित किया गया.